กรมการค้าภายใน เสริมความแข็งแกร่งให้ผู้ประกอบการโรงสีข้าวสู่มาตรฐานสากล GHP และ HACCP
นายอาวุธ วงศ์สวัสดิ์ รองอธิบดีกรมการค้าภายใน เปิดเผยว่า กรมฯ เปิด“โครงการเพิ่มศักยภาพมาตรฐานของผู้ประกอบการค้าข้าว” ให้ผู้ประกอบการโรงสีได้รับรองระบบมาตรฐานการจัดการสุขลักษณะที่ดีในการผลิตอาหาร หรือ GHP (Good Hygiene Practice) และระบบมาตรฐานการวิเคราะห์อันตรายและจุดวิกฤติที่ต้องควบคุม ืหรือ HACCP (Hazard Analysis Critical Control Point) มีผู้ประกอบการโรงสีข้าวได้รับรองระบบมาตรฐานแล้ว 375 ราย ซึ่งในปี 2564 ที่ผ่านมา มีผู้ได้รับการรับรองระบบมาตรฐานเพิ่มเติมจำนวนทั้งสิ้น 10 ราย ขณะนี้ทุกรายได้ผ่านการตรวจรับรองระบบมาตรฐาน GHP และ HACCP เป็นที่เรียบร้อยแล้ว รวมเป็น 385 ราย โดยในวันนี้ (6 ม.ค.65) มอบใบประกาศเกียรติคุณให้แก่ผู้ได้เข้าร่วมโครงการฯ ดังกล่าวด้วยการดำเนินโครงการดังกล่าว จะส่งผลต่อการสร้างความมั่นใจให้กับผู้ซื้อและผู้บริโภค และแก้ไขปัญหาได้อย่างถูกต้องและรวดเร็ว เพิ่มศักยภาพการผลิตและการแข่งขันการส่งออกข้าวไทยได้ในระยะยาว อยู่ภายใต้นโยบาย“เกษตรผลิต พาณิชย์ตลาด” ของรัฐบาลและยุทธศาสตร์ข้าว ปี 2563 – 2567 ส่งเสริมพัฒนาและสร้างความเติบโตให้ธุรกิจค้าข้าวได้อย่างแท้จริง